قبائیلی امور کی وزارت
دہلی ہاٹ میں جاری ٹرائبس انڈیا آدی مہوتسو میں شاندار جی آئی ٹیگ شدہ مصنوعات پر روشنی ڈالی گئی
ٹرائفیڈ نے اتراکھنڈ سے سات نئے جی آئی ٹیگ شدہ پروڈکٹس کے لانچ کے ساتھ قبائلی جی آئی ٹیگ شدہ مصنوعات کو بڑھاکر 66 تک پہنچایا
نئی دہلی،24- نومبر 2021/
19نومبر 2021کو ٹرائبس انڈیا آدی مہوتسو میں جی آئی پروڈکٹس اس وقت خاص توجہ کا مرکزبنے جب وزیراعظم کے مشیر جناب بھاسکر کھلبے نے آدی مہوتسو کا دورہ کیا اور قبائلی مصنوعات میں جغرافیائی اشارے کو فروغ دینےکے لئے ٹرائفیڈ کی کوششوں کی تعریف کی۔
آدی مہوتسو کے اس ایڈیشن میں جی آئی پروڈکٹس کو نمایاں مقام حاصل ہے اور اس طرح کی پچاس سے زیادہ شناخت شدہ پروڈکٹس کو آدی واسیوں کے ذریعہ پورے پنڈال میں اسٹالوں میں ڈسپلے  کیا گیا ہے۔ بہت سے زائرین/وزیٹرس بہت دلچسپی کے ساتھ ان اسٹال کا دورہ کررہے ہیں۔ اس کے علاوہ اتراکھنڈ سے 7نئے جی آئی ٹیگ شدہ پروڈکٹس جن میں ایپن کرافٹ، ٹمٹا پروڈکٹس، رنگل کرافٹ، تھلما، بھوتیادان کارپیٹ، چیورا آئل اور منشیاری راجما شامل ہیں،کو آدی مہوتسو میں لانچ کیا گیا ہے۔ ٹرائفیڈنے جی آئی مصنوعات کو66 تک پہنچا دیا ہے۔
جناب بھاسکر کھلبے نے زیادل تر اسٹال کا دورہ کرتے ہوئے وہاں وقت گذارا اور نمائش میں موجود مالا مال قبائلی مصنوعات کے ساتھ قبائلی مصنوعات میں جغرافیائی اشارے کو فروغ دینے کے لئے ٹرائفیڈ کی کوششوں کی تعریف کی-چاہے وہ ون دھن قدرتی اور نامیاتی مصنوعات ہوں یا قبائلی دستکاری، اور دیگر فنکارانہ تخلیقات۔
اس موقع پر گفتگو کرتے ہوئے جناب کھلبے نے کہا مجھے یہ دیکھتے ہوئے خوشی ہورہی ہے کہ ٹرائفیڈ نے جی آئی ٹیگ شدہ مصنوعات کو فروغ دینے اور ایک برانڈ نے تبدیل کرنے کے مقصد کو فعال طور پر اٹھایا ہے،اس طرح قبائلی کاریگروں/دستکاروں کو بااختیار بنایا گیا ہے۔
ٹرائب انڈیا آدی مہوتسو نے نمایاں جی آئی مصنوعات میں مشہور شاندار اشیا جیسے راجستھان کے نیلی مٹی کے برتن، مدھیہ پردیش کے چندیری اور مہیشوری سلک ، باغ پرنٹ اڈیشہ کا پتاچترا، کرناٹک کا بدریویر ، بنارسی سلک اترپردیش کی، مغربی بنگال سے دارجلنگ چائے، ہماچل پردیش سے کالا زیرا، انتہائی مسالے دارتیکھی ناگامرچ، اور شمال مشرق سے بڑی الائچی شامل ہیں۔
جغرافیائی اشارےکی ٹیگنگ نے اس وقت اہمیت حاصل کرلی ہے جب سے ووکل فار ووکل اور ایک آتم نربھر بھارت کی تعمیر کی طرف توجہ مرکوز کی گئی ہے۔ ٹرائفیڈ ، قبائلی امور کی وزارت ، قبائلی مصنوعات کے ساتھ جی آئی ٹیگ شدہ مصنوعات کو فروغ دینے اور انہیں ایک برانڈ میں تبدیل کرنے میں سہولت فراہم کررہی ہے۔
جغرافیائی اشارے جسے ورلڈ ٹریڈ آرگنائزیشن نے تسلیم کیا ہے، اس جغرافیائی علاقے کو ظاہرکرنے کے لئے استعمال کیاجاتا ہے جہاں سے کوئی پروڈکٹ خواہ وہ زرعی پیداوار ہو ، قدرتی مصنوعات ہوں، یا تیار کردہ مصنوعات ہوں اور اس کے لئے منفرد خصوصیات یا صفات اور مخصوص جغرافیائی علاقے کی بھی یقین دہانی کرتا ہے۔
آدی مہوتسو فیسٹول ٹرائفیڈ کی کوشش ہے کہ ملک بھر میں قبائلی برادریوں سے مالا مال اور متنوع دستکاری ،ثقافت اور کھانوں سے لوگوں کو ایک ہی جگہ پر واقف کرایا جائے۔
ان جی آئی مصنوعات کے علاوہ، آپ دیگر نسلی قبائلی دستکاری اور مصنوعات اورنامیاتی اشیا ، بھی تلاش کرسکتےہیں ۔ قدرتی اور قوت مدافعت بڑھانے والی قبائلی پیداوار جیسے کنواری ناریل کا تیل، نامیاتی ہلدی، خشک آملہ، جنگلی شہد، کالی مرچ، راگی، تریفلا اور دال کے آمیزے جیسےمونگ کی دال، دلیا ،سفید پھلیاں ، ڈوکرانداز میں ہاتھ سے تیار کئے گئے زیورات سے لے کر شمال مشرق کے وانچو ونیاک قبائل سے لے کر مالا مال اور متحرک ٹیکسٹائل اور ریشم ، بستر سے لوہے کے دستکاری سے بانس کے دستکاری اور گنے کے فرنیچر تک۔ کوئی بھی آدی مہوتسو میں قبائلی فنکارانہ شکلوں اور قبائلی کھانوں کا مزہ لے سکتاہے۔
دی مہوتسو-قبائلی دستکاری، ثقافت اور تجارت کے روح کا جشن دہلی ہاٹ ، آئی این اے ، نئی دہلی میں 30 نومبر 2021 کو صبح 11 بجے سےرات 9 بجے تک جاری ہے۔